CELEX: 32005D0012(02)
Language: sk
Date: 2005-07-08 00:00:00
Title: 2005/832/ES: Rozhodnutie Európskej centrálnej banky zo  17. novembra 2005 , ktorým sa mení a dopĺňa rozhodnutie ECB/2002/11 o ročnej účtovnej závierke Európskej centrálnej banky  (ECB/2005/12)

26.11.2005   
            
            
               SK
            
            
               Úradný vestník Európskej únie
            
            
               L 311/43
            
         
      ROZHODNUTIE EURÓPSKEJ CENTRÁLNEJ BANKY
   
   zo 17. novembra 2005,
   ktorým sa mení a dopĺňa rozhodnutie ECB/2002/11 o ročnej účtovnej závierke Európskej centrálnej banky
   (ECB/2005/12)
   (2005/832/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 26.2,
   keďže:
   
               (1)
            
            
               S náležitým ohľadom na povahu svojej činnosti by Európska centrálna banka mala byť primerane zabezpečená proti kurzovému a úrokovému riziku a riziku spojenému s cenou zlata. Rada guvernérov ECB môže v súvahe ECB vytvoriť rezervy na krytie týchto rizík.
            
         
               (2)
            
            
               V článku 3 ods. 2 rozhodnutia ECB/2005/11 o rozdeľovaní príjmu Európskej centrálnej banky z eurobankoviek v obehu medzi národnými centrálnymi bankami zúčastnených členských štátov (1) sa ustanovuje, že Rada guvernérov môže pred koncom finančného roku rozhodnúť, že prevedie časť príjmu alebo celý príjem ECB z eurobankoviek v obehu do rezervy na krytie kurzového a úrokového rizika a rizika spojeného s cenou zlata,
            
         ROZHODLA TAKTO:
   Článok 1
   V kapitole II rozhodnutia ECB/2002/11 (2) sa vkladá tento článok 6a:
   
      „Článok 6a
      Rezerva na krytie kurzového a úrokového rizika a rizika spojeného s cenou zlata
      S náležitým ohľadom na povahu činnosti ECB môže Rada guvernérov ECB v súvahe ECB vytvoriť rezervu na krytie kurzového a úrokového rizika a rizika spojeného s cenou zlata. Rada guvernérov rozhodne o výške a použití tejto rezervy na základe odôvodneného odhadu rizikovej angažovanosti ECB.“
   
   Článok 2
   Záverečné ustanovenie
   Toto rozhodnutie nadobúda účinnosť prvým dňom po jeho prijatí.
   
      Vo Frankfurte nad Mohanom 17. novembra 2005
      
         
            Prezident ECB
         
         Jean-Claude TRICHET
         
      
   
   
      (1)  Pozri stranu 41 tohto úradného vestníka.
   
      (2)  Ú. v. EÚ L 58, 3.3.2003, s. 38.